**ინდივიდუალური სასწავლო გეგმა**

**1. ზოგადი დებულებები**

1. წინამდებარე წესი არეგულირებს საჯარო სამართლის იურიდიული პირი - სსიპ თბილისის ვ. სარაჯიშვილის სახელობის სახელმწიფო კონსერვატორიის (შემდგომში - კონსერვატორია) ინდივიდუალური სასწავლო გეგმის შემუშავების წესსა და პირობებს, ადგენს ინდივიდუალური სასწავლო გეგმის შემუშავებასთან დაკავშირებით სტუდენტისა და კონსერვატორიის უფლებებსა და მოვალეობებს.

2. ინდივიდუალური სასწავლო გეგმის მიზანია უზრუნველყოს თანასწორი, ინკლუზიური და მრავალფეროვანი განათლების, შემოქმედებითი და სამეცნიერო საქმიანობისათვის შესაფერისი გარემო, სადაც თითოეულ სტუდენტს, მიუხედავად მისი ნიჭიერებისა, ეთნიკური წარმოშობისა/ენისა, სპეციალური საგანმანათლებლო საჭიროებისა და შესაძლებლობის შეზღუდვისა, აქვს წვდომა მაღალი ხარისხის საგანმანათლებლო სერვისთან.

3. კონსერვატორიაში ინდივიდუალური სასწავლო გეგმის შემუშავება ხდება, სასწავლო პირობების, სწავლა-სწავლების, შეფასების სათანადო ფორმების, სპეციალური საგანმანათლებლო საჭიროებების, აკადემიური მომზადების გათვალისწინებით.

4. კონსერვატორიაში ინდივიდუალური სასწავლო გეგმა წარმოადგენს საგანამანთლებლო პროგრამის სწავლის შემადგენელ კომპონენტს, რომელიც უზრუნველყოფს გამოყენებული სწავლის მეთოდებით პროგრამით დასახული მიზნებისა და სწავლის შედეგების მიღწევას..

**2. ინდივიდუალური სასწავლო გეგმის შექმნის საფუძვლები**

1. ინდივიდუალური სასწავლო გეგმის შემუშავების საფუძველია: ა) კონსერვატორიის საგანმანათლებლო პროგრამის სტუდენტის და/ან მისი კანონიერი წარმომადგენლის განცხადება; ან ბ) ფაკულტეტის დეკანის მოხსენებითი ბარათი, რომელიც ეფუძნება ერთიანი ეროვნული/საერთო სამაგისტრო გამოცდების გავლის გარეშე ჩარიცხვით, გაცვლით პროგრამაში მონაწილეობით, მობილობაში ჩართული სტუდენტების განათლების აღიარებით განსაზღვრულ საჭიროებებს.

2. ინდივიდუალური სასწავლო გეგმის შემუშავების მოთხოვნით წარმოდგენილი განცხადება უნდა მოიცავდეს ინფორმაციას სტუდენტის განსაკუთრებული ნიჭიერების, ეთნიკური წარმოშობის/ენის, სპეციალური საგანმანათლებლო საჭიროებისა და შესაძლებლობის შეზღუდვის, ან ერთიანი ეროვნული/საერთო სამაგისტრო გამოცდების გავლის გარეშე ჩარიცხვის, გაცვლით პროგრამაში მონაწილეობის, მობილობით/შიდა მობილობით გამოწვეული საჭიროებების შესახებ, რაც უნდა დასტურდებოდეს შესაბამისი დოკუმენტით/დოკუმენტებით.

3. წინამდებარე მუხლის მე-2 პუნქტით გათვალისწინებული განსაკუთრებულად ნიჭიერი სტუდენტის შემთხვევაში, განცხადებას დოკუმენტის სახით შესაძლებელია ერთვოდეს ეროვნულ და/ან საერთაშორისო შემოქმედებით-საშემსრულებლო კონკურსებში, ფესტივალებში, კონცერტებსა/კონფერენციებსა და/ან სხვა, მსგავს ღონისძიებებში მონაწილეობის დამადასტურებელი მასალა; აგრეთვე, აკადემიური მოსწრების დამადასტურებელი დოკუმენტი (კონსერვატორიაში სწავლების, სულ მცირე, ბოლო ორი სემესტრის ტრანსკრიპტი, რომლითაც დასტურდება, რომ სტუდენტეს აქვს GPA არანაკლებ 3.5) და ძირითადი საგანმანათლებლო პროგრამის ხელმძღვანელის მიერ წარმოდგენილი შევსებული კითხვარი (იხ. დანართი №1).

**3. ინდივიდუალური სასწავლო გეგმის შემუშავება და დამტკიცება**

1. ინდივიდუალური სასწავლო გეგმის შემუშავება ხდება სპეციალური კომისიის მიერ, რომელსაც ქმნის შესაბამისი ფაკულტეტის დეკანი.

2. კომისიის შემადგენლობაში შედის სტუდენტი და/ან მისი კანონიერი წარმომადგენელი, კონსერვატორიის ხარისხის უზრუნველყოფის სამსახურის წარმომადგენელი, სასწავლო დეპარტამენტის წარმომადგენელი, პროგრამის ხელმძღვანელი და პროგრამის განხორციელებაში ჩართული აკადემიური პერსონალი. საჭიროების შემთხვევაში, დამატებით შესაძლებელია კომისიის შემადგენლობაში შედიოდეს ფსიქოლოგი და/ან სხვა სპეციალისტი.

3. განცხადებისა და თანდართული დოკუმენტაციის შესწავლის საფუძველზე შემუშავებული ინდივიდუალურ სასწავლო გეგმა უნდა მოიცავდეს სასწავლო კურსის/კურსების სახელწოდებას, კრედიტების მოცულობას, სწავლების სემესტრს. საჭიროების შემთხვევაში ინდივიდუალური გეგმა შესაძლოა მოიცავდეს სტუდენტის საჭიროებებს მორგებულ სწავლა-სწავლებისა და შეფასების მეთოდებს, სასწავლო პროცესის განხორციელებისთვის საჭირო განსხვავებული მოთხოვნებს მატერიალური რესურსის მიმართ (საჭიროების შემთხვევაში) და სხვ.

4. განსაკუთრებით ნიჭიერი სტუდენტის შემთხევავში შემუშავებული და დამტკიცებული ინდივიდუალური სასწავლო გეგმის ცვლილება შესაძლებელია ერთჯერადად, ტექნიკური ხასიათის დაზუსტების/საჭიროების დროს.

5. შემუშავებული ინდივიდუალური სასწავლო გეგმა, თანდართული დოკუმენტებით წარედგინება შესაბამისი ფაკულტეტის საბჭოს დასამტკიცებლად.

6. დამტკიცებული ინდივიდუალური სასწავლო გეგმა სტუდენტის სასწავლო პროცესში შეუფერხებელი ჩართვის უზრუნველსაყოფად გადაეცემა სასწავლო დეპარტამენტს. სასწავლო დეპარტამენტი უზრუნველყოფს სტუდენტის ინდივიდუალური სასწავლო გეგმის ასახვას სასწავლო პროცესის ელექტრონულ სისტემაში გეგმის დამტკიცებიდან არაუგვიანეს 10 სამუშაო დღისა.

დანართი №1

**განსაკუთრებულად ნიჭიერი სტუდენტის იდენტიფიცირების ინსტრუმენტი (კითხვარი)**

1. წინამდებარე ინსტრუმენტის (კითხვარის) მიზანია ხელი შეუწყოს განსაკუთრებულად ნიჭიერი სტუდენტისათვის სასწავლო პროცესის მხარდაჭერას;
2. წინამდებარე ფორმა კონკრეტული სტუდენტის შემთხვევაში ივსება, სულ მცირე, 3 ლექტორის მიერ (რომელთა შორის ერთი არის სპეციალობის პედაგოგი), საგანმანათლებლო პროგრამის ხელმძღვანელის კოორდინირებით;
3. საგანმანათლებლო პროგრამის ხელმძღვანელი კითხვარის შევსების კოორდინირებას უზრუნველყოფს სტუდენტის განაცხადის საფუძველზე.
4. ლექტორების მიერ შევსებული წინამდებარე კითხვარის შედეგები შემდგომი რეაგირებისათვის გადაეცემა შესაბამისი ფაკულტეტის დეკანს განცხადებაზე თანდართვისა და კომისიის ფორმირების მიზნით.
5. კომისიის ფორმირებისას გათვალისწინებულ უნდა იქნას ინტერესთა კონფლიქტი.

|  |  |  |
| --- | --- | --- |
| ინფორმაცია სტუდენტის შესახებ: | | |
| სახელი, გვარი | ლადო | ჯაყელი |
| საგანმანათლებლო პროგრამა | საშემსრულებლო ხელოვნება: კლავიშიანი საკრავები |  |
| სწავლების სემესტრი | V |  |

1. სწრაფად ითვისებს სხვადასხვა სირთულის სასწავლო მასალას და ახალ ინფორმაციას:

ა) ყოველთვის;

ბ) ხშირად;

გ) ხანდახან;

დ) არასოდეს;

1. მაღალ დონეზე ავლენს კრიტიკული ანალიზის და პრობლემათა გადაჭრის შემოქმედებითი გზების დემონსტრირებას:

ა) ყოველთვის;

ბ) ხშირად;

გ) ხანდახან;

დ) არასოდეს;

1. ავლენს კონცენტრირების მაღალ დონეს:

ა) ყოველთვის;

ბ) ხშირად;

გ) ხანდახან;

დ) არასოდეს;

1. ავლენს მრავალფეროვან ინტერესს (მაგ: სალექციო/სარეპეტიციო პროცესში სვამს კითხვებს, მითითების გარეშე ან, შეფასების მეთოდით გაუთვალისწინებელ შემთხვევებში, დამოუკიდებლად მოიძიებს ინტერესის სფეროსთან დაკავშირებულ ინფორმაციას, რომელსაც უზიარებს თანატოლ და უფროს კოლეგებს):

ა) ყოველთვის;

ბ) ხშირად;

გ) ხანდახან;

დ) არასოდეს;

1. ინტერესს ავლენს სპეციალობასთან დაკავშირებული კონკურსების, ფესტივალების, კონცერტების, კონფერენციების მიმართ და ჩართულია მსგავს ღონისძიებებში:

ა) ყოველთვის;

ბ) ხშირად;

გ) ხანდახან;

დ) არასოდეს;

**ლექტორის სახელი და გვარი:**

**ხელმოწერა:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**თარიღი:\_\_\_\_\_\_\_\_\_\_\_\_\_**